CELEX: C2005/217/51
Language: sl
Date: 2005-09-03 00:00:00
Title: Zadeva C-247/05: Tožba Komisije Evropskih skupnosti proti Kraljevini Nizozemski, vložena dne 9. junija 2005

3.9.2005   
            
            
               SL
            
            
               Uradni list Evropske unije
            
            
               C 217/26
            
         Tožba Komisije Evropskih skupnosti proti Kraljevini Nizozemski, vložena dne 9. junija 2005
   (Zadeva C-247/05)
   (2005/C 217/51)
   Jezik postopka: nizozemščina
   Komisija Evropskih skupnosti, ki jo zastopata Minas Konstantinidis in Michael van Beek, je dne 9. junija 2005 na Sodišče Evropskih skupnosti vložila tožbo proti Kraljevini Nizozemski.
   Komisija Evropskih skupnosti Sodišču predlaga, naj:
   
               —
            
            
               ugotovi, da Kraljevina Nizozemska s tem, da je na neskladen način prenesla Direktivo Sveta 96/61/ES z dne 24. septembra 1996 o celovitem preprečevanju in nadzorovanju onesnaževanja (1), ni izpolnila obveznosti na podlagi členov 2(6) in (11), 5(1), 9(3) do (6), 13(2)(druga alinea), 14(druga alinea) in Prilog III in IV te direktive.
            
         
               —
            
            
               Kraljevini Nizozemski naloži plačilo stroškov.
            
         Tožbeni razlogi in bistvene trditve:
   Nizozemska vlada trdi, da je v roku sprejela zakone in druge ukrepe za uskladitev z direktivo, pri čemer se je predlog zakona v pripravi nanašal izključno na pojasnitev in jasno formulacijo delov direktive.
   Komisija razen tega opozarja, da Sodišče večkrat z običajno presojo izrazi, na kakšen način morajo države članice prenesti direktive v svoj notranji pravni red. V sodbi z dne 30. maja 1991 v zadevi Komisija proti Nemčiji (C-361/88, Recueil, str. I-2567, točka 15) je Sodišče uporabilo naslednje pravilo:
   
      „(…) prenos direktive v notranje pravo ne zahteva nujno obličnega povzetka in povzetka besedila njenih določb v izrecni in posebni določbi, in se lahko, glede na njeno vsebino, zadovolji s splošnim pravnim kontekstom, ker le-ta na dovolj jasen in natančen način učinkovito zagotavlja polno uporabo direktive, da bi v primeru ko direktiva ustvarja pravice za posameznike, upravičenci imeli možnost spoznati vse svoje pravice in se nanje tudi sklicevati v okoliščinah posameznega primera pred nacionalnimi sodišči.“
   
   V tem primeru Komisija ugotavlja, da se v več ozirih ni mogoče „zadovoljiti“ s prenosom direktive v nizozemski pravni red.
   
      (1)  UL L 257, str. 26.